ΓΡΑΠΤΗ ΕΡΩΤΗΣΗ E-0039/01

υποβολή: Jeffrey Titford (EDD) προς την Επιτροπή

(18 Ιανουαρίου 2001)

Θέμα: Στόχος της Ευρωπαϊκής Ενώσεως για μείωση των πειραμάτων επί ζώων εν ζωή

Η πρόεδρος του διοικητικού συμβουλίου της Βρετανικής Ενώσεως για την Κατάργηση της Ζωοτομίας Michelle Thew δήλωσε προσφάτως: Ή κυβέρνηση του Ηνωμένου Βασιλείου πρέπει να ντρέπεται για τα μέχρι τούδε πεπραγμένα της στο θέμα των πειραμάτων επί ζώων. Η κυβέρνηση έχει μέχρι τούδε αθετήσει τηνπόσχεση που έδωσε προεκλογικά να μειώσει σημαντικά τον αριθμό των πειραμάτων επί ζώων στο Ηνωμένο Βασίλειο" δεν εφάρμοσε την παραμικρή στρατηγική προς επίτευξη του στόχου περί μειώσεως κατά 50 % των πειραμάτων επί ζώων που ενέκρινε η Ευρωπαϊκή Κοινότητα, έχει δε απογοητεύσει το βρετανικό κοινό, τις ελπίδες του οποίου διαψεύδει διαρκώς περισσότερο η έλλειψη δράσεως από την κυβέρνηση'.

1. Πότε εξαγγέλθηκε αυτός ο στόχος για μείωση;

2. Ποία επιτροπή της Επιτροπής των Ευρωπαϊκών Κοινοτήτων τον εξήγγειλε;

3. Εντός ποίας χρονικής κλίμακας πρέπει να επιτευχθεί η κατά 50 % μείωση των πειραμάτων επί ζώων εν ζωή;

4. Ποίες διευθετήσεις για την παρακολούθηση έχουν θεσπισθεί στα δεκαπέντε κράτη μέλη της Ευρωπαϊκής Ενώσεως;

5. Ποία πρόοδος σημειώνεται επί του παρόντος προς επίτευξη του στόχου για μείωση κατά 50 % σε έκαστο των κρατών μελών της Ευρωπαϊκής Ενώσεως, συμπεριλαμβανομένου του Ηνωμένου Βασιλείου;

6. Ποία δράση προτίθεται να αναλάβει η Ευρωπαϊκή Ένωση στις περιπτώσεις όπου δεν σημειώνεται επαρκής πρόοδος προς την επιδιωκόμενη μείωση;

Απάντηση της κας Wallstrm εξ ονόματος της Επιτροπής

(26 Μαρτίου 2001)

Στο Πέμπτο Πρόγραμμα Δράσης για το Περιβάλλον, όπωςπεβλήθη από την Επιτροπή το 1992, καθορίστηκε στόχος μείωσης, κατά 50 %, των ζώων που χρησιμοποιούνται για πειραματικούς σκοπούς. Στο πρόγραμμα δεν δηλωνόταν η βάση της σύγκρισης για την κατά 50 % μείωση. Επιπλέον, ο εν λόγω συγκεκριμένος στόχος ουδέποτε εγκρίθηκε από το Συμβούλιο. Η Επιτροπή θεωρεί, ωστόσο, τον ενδεικτικό αυτό στόχο ως μέσο ενθάρρυνσης των εμπλεκόμενων μερών για την ουσιαστική μείωση του αριθμού των ζώων που χρησιμοποιούνται για πειραματικούς σκοπούς στην Κοινότητα, και πέραν του έτους 2000.

Όσον αφορά την παρακολούθηση και την πρόοδο, το άρθρο 13 παράγραφος 1 της οδηγίας 86/609/ΕΟΚ του Συμβουλίου της 24ης Νοεμβρίου 1986 σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1) ορίζει ότι Βάσει τωνποβαλλόμενων αιτήσεων για τη χορήγηση άδειας, των λαμβανομένων ανακοινώσεων καθώς και τωνποβαλλόμενων εκθέσεων, η αρχή σε κάθε κράτος μέλος συλλέγει και, στο βαθμό που αυτό είναι δυνατόν, θέτει περιοδικά στη διάθεση του κοινού τα ακόλουθα στατιστικά στοιχεία σχετικά με την χρησιμοποίηση ζώων σε πειράματα .

Επιπλέον, το άρθρο 26 ορίζει ότι Σε τακτά διαστήματα που δενπερβαίνουν τα τρία χρόνια και για πρώτη φορά πέντε χρόνια μετά την κοινοποίηση της παρούσας οδηγίας, τα κράτη μέλη ενημερώνουν την Επιτροπή για τα μέτρα που λαμβάνουν στον τομέα αυτόν και παρουσιάζουν ανακεφαλαιωτική κατάλληλη έκθεση των συλλεγέντων στοιχείων σύμφωνα με το άρθρο 13. Η Επιτροπή συντάσσει έκθεση που απευθύνει στο Συμβούλιο και στο Ευρωπαϊκό Κοινοβούλιο.

Σύμφωνα με την δεύτερη έκθεση της Επιτροπής για τις στατιστικές σχετικά με τον αριθμό των ζώων που χρησιμοποιούνται για πειράματα στην Κοινότητα(2), ο συνολικός αριθμός ζώων που χρησιμοποιούνται για πειραματικούς σκοπούς στην Κοινότητα το 1996 ανήλθε σε 11.6 εκατομμύρια. Συγκριτικά, στην πρώτη έκθεση(3) για το 1991/1992, αναφέρεται συνολικός αριθμός 11.8 εκατομμυρίων ζώων, πλην όμως οι αριθμοί αυτοί κάλυπταν μόνο 10 κράτη μέλη, αντί των 15 σημερινών. Οι αριθμοί αυτοίποδηλώνουν ότι τα κράτη μέλη καταβάλλουν σημαντικές προσπάθειες για τη μείωση του αριθμού των ζώων που χρησιμοποιούνται για πειραματικούς σκοπούς.

Δεδομένου ότι ούτε ο στόχος του 50 % θεσπίστηκε ποτέ, ούτε συμφωνήθηκε το όριο εκκινήσεως, η Επιτροπή δεν είναι σε θέση να προβεί στη λήψη επίσημων μέτρων κατά κρατών μελών. Αντ' αυτού, από κοινού με τα κράτη μέλη, η Επιτροπή προάγει την ανάπτυξη και έγκριση εναλλακτικών μεθόδων ως μέσου περιορισμού του αριθμού των ζώων που χρησιμοποιούνται για πειραματικούς σκοπούς.

Το Πέμπτο Πρόγραμμα Πλαίσιο για Δραστηριότητες Έρευνας, Τεχνολογικής Ανάπτυξης και Επίδειξης (ΕΤΑ), 1998-2002(4) περιέχει διατάξεις σχετικές με τις εν λόγω έρευνες. Ειδικότερα, στις τρεις βασικές δράσεις του ειδικού προγράμματος για την ποιότητα της ζωής και την διαχείριση των έμβιων πόρων (τρόφιμα, διατροφή καιγεία το εργοστάσιο κύτταρο περιβάλλον καιγεία), η Επιτροπή στηρίζει την ανάπτυξη εναλλακτικών λύσεων για τα πειράματα σε ζώα.

Το 1991, η Επιτροπή συνέστησε Ευρωπαϊκό Κέντρο για τον Έλεγχο Καταλληλότητας των Εναλλακτικών μεθόδων (European Centre for the Validation of Alternative Methods -ECVAM), το οποίο αποτελεί μονάδα του Ινστιτούτου Υγείας και Προστασίας του Καταναλωτή του Κοινού Κέντρου Έρευνών της Επιτροπής που εδρεύει στην Ίσπρα, στην Ιταλία. Βασική αποστολή του ECVAM είναι ο συντονισμός και ο έλεγχος της καταλληλότητας προηγμένων μεθόδων που δεν χρησιμοποιούν ζώα, σε κοινοτικό επίπεδο, δηλαδή η εξακρίβωση της καταλληλότητας και αξιοπιστίας τους για τους δηλωθέντες σκοπούς.

Προσφάτως, τρεις μέθοδοι in vitro των οποίων η καταλληλότητα ελέγχθηκε από το ECVAM,πήχθησαν στο παράρτημα V της οδηγίας 67/548/ΕΟΚ του Συμβουλίου της 27ης Ιουνίου 1967 περί της ταξινομήσεως, συσκευασίας και επισημάνσεως των επικίνδυνων ουσιών(5) και είναι τώρα διαθέσιμες για κανονιστικούς σκοπούς. Η Επιτροπή αποδίδει μεγάλη σημασία στις εργασίες αυτές και επιδιώκει ενεργά την ενσωμάτωση των εν λόγω μεθόδων στο πρόγραμμα κατευθυντηρίων γραμμών για τις δοκιμές του Οργανισμού Οικονομικής Συνεργασίας και Ανάπτυξης (ΟΟΣΑ), προκειμένου να διασφαλιστεί η σε παγκόσμια κλίμακα εφαρμογή τους.

(1) ΕΕ L 358 της 18.12.1986.

(2) COM(1999)191 τελικό.

(3) COM(94)195 τελικό.

(4) ΕΕ L 26 της 1.2.1999.

(5) ΕΕ B 196 της 16.8.1967.